## Carlos Mazón rep la selecció valenciana masculina de rugbi sub-18

*** El cap del Consell ha felicitat la selecció per la seua victòria en el Campionat d’Espanya de Seleccions Autonòmiques i ha destacat el compromís del Consell per impulsar l’esport**

**València.**

El president de la Generalitat, Carlos Mazón, ha rebut la selecció valenciana masculina sub-18, que s’ha proclamat guanyadora del Campionat d’Espanya de Seleccions Autonòmiques (CESSA).

El cap del Consell ha rebut la selecció valenciana de rugbi, l’equip tècnic i directius de la Federació Valenciana de Rugbi, als qui ha felicitat pel resultat obtingut i “per haver-se erigit en una referència per a molts jóvens de la Comunitat Valenciana”.

Durant la seua intervenció, Carlos Mazón ha destacat que el rugbi és un esport que va creixent en el nostre territori i “en el qual la companyonia, l’esforç i el treball en equip són la clau de l’èxit”. Així mateix, ha subratllat el compromís del Consell per impulsar-lo.

En l’acte també ha participat el vicepresident i conseller de Cultura i Esport, Vicente Barrera.

Fecha: 11/03/2024